CELEX: 62017TN0784
Language: da
Date: 2017-12-04 00:00:00
Title: Sag T-784/17: Sag anlagt den 4. december 2017 — Strabag Belgium mod Parlamentet

29.1.2018   
            
            
               DA
            
            
               Den Europæiske Unions Tidende
            
            
               C 32/43
            
         Sag anlagt den 4. december 2017 — Strabag Belgium mod Parlamentet
   (Sag T-784/17)
   (2018/C 032/57)
   Processprog: fransk
   
      Parter
   
   
      Sagsøger: Strabag Belgium (Antwerpen, Belgien) (ved advokaterne M. Schoups, K. Lemmens og M. Lahbib)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Det fastslås, at nærværende annullationssøgsmål kan antages til realitetsbehandling, og sagsøgeren gives medhold,
            
         således, at
   
               —
            
            
               Europa-Parlamentets afgørelse af ukendt dato om ikke at antage Strabag Belgiums bud i forbindelse med kontrakten vedrørende hovedentreprenørarbejde på Europa-Parlamentets bygninger (udbud nr. 06/D20/2017/M036) i Bruxelles, som blev meddelt ved skrivelse 24. november 2017, og ii) Europa-Parlamentets afgørelse af ukendt dato om at tildele fem øvrige tilbudsgivere kontrakten vedrørende hovedentreprenørarbejde på Europa-Parlamentets bygninger i Bruxelles (udbud nr. 06/D20/2017/M036) annulleres, og
            
         
               —
            
            
               Strabag Belgiums begæring om at få fremlagt nedenstående dokumenter efterkommes:
               
                           —
                        
                        
                           dokumenterne i den udbudsprotokol, hvor den kontakt, der har været mellem Parlamentet og tilbudsgiverne vedrørende unormalt lave priser, er registreret i overensstemmelse med artikel 160, stk. 3, i Kommissionens delegerede forordning (EU) 2015/2462 af 30. oktober 2015 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget
                        
                     
                           —
                        
                        
                           afgørelsen af ukendt dato om tildeling af kontrakten til fem øvrige tilbudsgivere og om at fravælge Strabag Belgiums tilbud
                        
                     
                           —
                        
                        
                           analyserapporten vedrørende buddene
                        
                     
         
               —
            
            
               Parlamentet tilpligtes at betale sagsomkostningerne, herunder retsgebyrer.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat et anbringende om tilsidesættelse af:
   
               i)
            
            
               artikel 110, stk. 5, i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1), som ændret ved Europa-Parlamentets og Rådets forordning (EU, Euratom) nr. 2015/1929 af 28. oktober 2015 (EUT 2015, L 286, s. 1), hvorved Kommissionen tillægges beføjelse til at vedtage delegerede retsakter i overensstemmelse med artikel 210 vedrørende fastsættelse af regler for tildelingskriterierne, herunder det økonomisk mest fordelagtige tilbud
            
         
               ii)
            
            
               artikel 151 som ændret ved Kommissionens delegerede forordning (EU) 2015/2462 af 30. oktober 2015 om ændring af den delegerede forordning (EU) nr. 1268/2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2015, L 342, s. 7) om reglerne for ualmindeligt lave bud
            
         
               iii)
            
            
               artikel 102 i Europa-Parlamentets og Rådets forordning (EU, Euratom) nr. 966/2012, hvorefter principperne om gennemsigtighed, proportionalitet, ligebehandling og ikke-forskelsbehandling finder anvendelse på offentlige kontrakter.